b'\n_START_ARTICLE_\nTimo Turpeinen\n_START_PARAGRAPH_\nTimo Jukka Turpeinen (s. 8. helmikuuta 1959) on suomalainen laulaja ja lauluntekij\xc3\xa4. Turpeinen keikkailee oman Timo Turpeinen Bandinsa kanssa soittaen erityisesti suomalaista iskelm\xc3\xa4\xc3\xa4. Lis\xc3\xa4ksi h\xc3\xa4n on duetoinut vuosien ajan Sonja Lumpeen kanssa. Turpeisen tunnetuimpia kappaleita on alun perin Markku Blomqvistin vuonna 1977 levytt\xc3\xa4m\xc3\xa4 \xe2\x80\x9dLiehuva liekinvarsi\xe2\x80\x9d. Turpeinen itse esitti t\xc3\xa4m\xc3\xa4n kappaleen ensimm\xc3\xa4isen kerran vuonna 1991._NEWLINE_Timo Turpeinen lauloi 1970-luvun lopulla yhtyeess\xc3\xa4 nimelt\xc3\xa4 Funky President, jolta ilmestyi yksi englanninkielinen single. 1980-luvulla h\xc3\xa4n liittyi Bluesshakers-yhtyeeseen ja aloitti soolouransa vuonna 1989. Bluesshakers esiintyi my\xc3\xb6s Hymyhuulet-sarjassa nimell\xc3\xa4 The Hepamamas. Moulin Rougers -yhtyeess\xc3\xa4 tehtiin englanninkielist\xc3\xa4 musiikkia. Soolouralle Turpeinen l\xc3\xa4hti 1980-luvulla jolloin h\xc3\xa4n levytti kaksi coverlevy\xc3\xa4, Reissumiehen muisto (1989) ja Liehuva liekinvarsi (1991). 1990-luvulta l\xc3\xa4htien Turpeinen on esitt\xc3\xa4nyt omia laulujaan._NEWLINE_Turpeinen on tehnyt lauluja my\xc3\xb6s muille artisteille kuten Vicky Rostille.'